**ELŐTERJESZTÉS**

Bonyhád Város Képviselő - testületének 2015. október hó 22. nap

rendes/rendkívüli testületi ülésére

|  |  |
| --- | --- |
| Tárgy: | Javaslat az Völgységi Tájkutató Alapítvány alapító okiratának módosítására |
| Előterjesztő: | Dr. Szőts Zoltán |
| Előterjesztést készítette: | Márton Antal |
| Előterjesztés száma: | 191. sz. |
| Mellékletek száma: | 1 db |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Erményi Gyula |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya |

Tisztelt Képviselő-testület!

Bonyhád Város Önkormányzati Képviselő-testülete 163/2015 (IX.03.) sz. határozatával döntött a Völgységi Tájkutató Alapítvány alapító okiratának módosításáról.

Az alapító okirat módosításának benyújtása során - az alapító okirat eredeti és a módosítással nem érintett részei tekintetében - a Szekszárdi Törvényszék az alábbi hiánypótlásra szólította fel a kérelmezőt.

1.) Az alapító okiratot ki kell egészíteni a kuratóriumi tagság keletkezésére vonatkozó szabályokkal, melynek körében meg kell jelölni, hogy mely személy vagy szerv jogosult a kuratóriumi tagok kinevezésére.

2.) Nem került megjelölésre, hogy ki minősül az alapító képviselőjének, illetve, hogy ezen személyek megbízatása milyen időtartamra szól. Erre tekintettel egyértelműen rögzíteni szükséges az alapító okiratban a kuratóriumi tagsági megbízás időtartamát.

3.) Az alapító okiratban egyértelműen meg kell határozni a képviselet gyakorlásának módját. Az alapító okirat szerint a kuratórium elnökének és titkárának képviseleti joga a bankszámla feletti rendelkezés esetén együttes, ugyanakkor rögzíteni szükséges azt is, hogy az alapítvány általános képviselete során a kuratórium elnöke és titkára együttesen, vagy önállóan gyakorolja-e képviseleti jogát.

Az alapító okiratot az alapító Bonyhád Város Önkormányzata nevében a Képviselő-testület jogosult módosítani, majd a felsoroltak szerint módosított alapító okiratot Szekszárdi Törvényszékhez hiánypótlásra szükséges benyújtani.

Mivel a létesítő okirat módosítása esetén a változásbejegyzési kérelemhez csatolni kell a létesítő okirat változásokkal egységes szerkezetbe foglalt szövegét is, az egységes szerkezetű alapító okirat az előterjesztés mellékletét képezi.

Kérem a Tisztelt Képviselő-testületet, hogy a fentiek alapján fogadja el a határozati javaslatomat és döntsön a hiánypótlási felhívásnak megfelelően az Alapítvány alapító okiratának módosításáról!

**Határozati javaslat**

Bonyhád Város Önkormányzata Képviselő-testülete a Völgységi Tájkutató Alapítvány alapító okiratát a következők szerint módosítja:

- 1.Az alapító okirata VII. pont 3.) bekezdésének első mondata helyébe a következő két mondat lép:

*" A kuratórium tagjait Bonyhád Város Önkormányzatának Képviselő-testülete, mint alapító kéri fel és választja meg. A kuratórium tagjainak megbízatása 5 évre szól, megbízásuk meghosszabbítható."*

- 2.Az alapító okirat VIII. pontjának első mondata helyébe a következő mondat lép:

*"Az alapítvány képviselete: az alapítványt a kuratórium elnöke és titkára önállóan képviseli."*

A Képviselő-testület felhatalmazza a Völgységi Tájkutató Alapítvány kuratóriumának elnökét, hogy az egységes szerkezetű alapító okirat benyújtásával teljesítse a bírósági hiánypótlást.

Határidő: 2015. október 30.

Felelős: Dr. Szőts Zoltán kuratóriumi elnök

Végrehajtásért felelős: Dr. Erményi Gyula aljegyző

Bonyhád, 2015. október 15.

Dr. Szőts Zoltán sk. kuratóriumi elnök