Melléklet

**ALAPÍTÓ OKIRAT**

Közérdekű alapítvány létrehozása céljából

(módosításokkal- *dőlt betűvel szedve*- egységes szerkezetbe foglalva)

**I. Az alapítvány neve:** Völgységi Tájkutató Alapítvány

**II.[[1]](#footnote-1) Az alapító neve:** Bonyhád Város Önkormányzata

***Az alapító székhelye****: 7150 Bonyhád, Széchenyi tér 12.*

***Az alapítvány időtartama****: Az alapítványt határozatlan időtartamra hozta létre az alapító.*

**III. Az alapítvány székhelye:** Bonyhád, Szabadság tér 2.

**IV. Az Alapítvány célja:** *a kulturális örökség megóvása*.[[2]](#footnote-2)

Konkrét célkitűzése a Völgység helytörténeti – néprajzi kutatásának fellendítése, táji szintre emelése. A hajdan itt élt és a ma itt élő népek, nemzetiségek, etnikai csoportok (magyarok, németek szerbek, zsidók, cigányok) tárgyi kultúrájának és szellemi hagyományainak gyűjtése és megőrzése.

A feltárt értékek nyilvántartásba vétele és feldolgozása, közreadása: előadások, kiállítások, szakmai összejövetelek szervezése, kiadványok megjelentetése. A fenti célok közérdekű juttatások és vállalások útján történő támogatása. Az alapító, hogy az Alapítvány vagyonának gyarapodását elősegítse, az alábbi kiemelt támogatási célokat határozza meg:

* + A Völgységi Múzeum gyűjteményének gyarapítását, falusi kis gyűjtemények védetté nyilvánítását,
  + a Völgység helytörténeti kutatóinak segítését és munkájuk összehangolását,
  + a kutatómunkára épülő színvonalas dolgozatok megjelentetését. (Völgységi Füzetek, Völgységi Konferencia – kötet, más kiadványok).

**V.** **Az alapítvány vagyona:** az alapító a meghatározott célokra 50.000,- Ft, azaz Ötvenezer forint összegű induló vagyont biztosít, mely összeget haladéktalanul az alapítvány számlájára utal.

Az alapítvány nyitott, ahhoz bármely hazai vagy külföldi természetes, vagy jogi személy, illetve jogi személyiséggel nem rendelkező szervezet pénzbeli, természetbeni adományokkal, személyes közreműködéssel, vagyonrendeléssel csatlakozhat. A csatlakozók az adományozás tényével nem válnak alapítóvá.

Az alapítványhoz azok csatlakozhatnak, akik ebbéli szándékukat az alapító okirat tartalmának elfogadásával kijelentik és támogatásukat átutalják.

A vagyon részévé válnak a csatlakozó személyek és szervezetek pénzbeli, dologi, feltétel nélküli, valamint feltételhez kötött adományai, amennyiben a feltételeket a kuratórium elfogadja.

Az alapítványi célok elérése érdekében a vagyonból támogatás, díj, juttatás, bármely tevékenység finanszírozására nyújtható, amely a célok eléréséhez értékes vagy jelentős eredményt hoz.

Az alapítvány vagyona áll:

* + alaptőkéből.

Az alaptőkét tartós betétben kell elhelyezni. Alaptőkét képez az induló vagyon, valamint a csatlakozók pénzbeli vagyonrendelésének 70%-a, mindaddig, míg az alaptőke nem éri el az 1.000.000 Ft-ot. Alaptőkén kívüli vagyont képez: az alapítványi vagyon kamata, nem alaptőkébe helyezett adományok, egyéb forrás.

**VII.** **A vagyon felhasználása:**

Az alapítvány vagyonának évente a kuratórium által meghatározott részével vállalkozói tevékenység folytatható. A gazdasági (vállalkozási) tevékenységet az alapítvány csak a közhasznú céljai megvalósítása érdekében, azokat nem veszélyeztetve végezheti, az annak során képződött eredményt (nyereséget) az alapító között semmilyen formában, közvetve sem lehet kiosztani.

A meghatározott kiemelt célú adományokat csak az adományozó által meghatározott célra lehet felhasználni.

A nem pénzbeli adományok értékesíthetők és szabadon felhasználhatók.

A kuratórium feladata az alapítványi pályázatok kiírása, azok elbírálása.

Alapító és csatlakozók tudomásul veszik, hogy az alapítvány részére átadott vagyoni eszközöket nem vonhatják vissza.

Pályázat útján elnyerhető:

* + egyszeri támogatás,
  + díj,
  + egyéb természetbeni vagy pénzbeli juttatás

A célvagyon felhasználható:

1.) A kutatómunka finanszírozására:

a.) technikai feltételek biztosítására: fotózás, fénymásolás, gépeltetés, úti – és szállásköltség, stb.

b.) pályázatokra, ösztöndíjakra, tiszteletdíjakra,

c.) gyűjtő utak, gyűjtőtáborok finanszírozására.

2.) A kutatás eredményeinek közreadására:

a.) szakmai összejövetelek, konferenciák, tapasztalatcserék költségeire,

b.) kiállítások, bemutatók feltételeinek biztosítására,

c.) könyvek, kiadványok költségeire.

3.) Az alapítvány működéséhez – működtetéséhez szükséges kiadásokra.

**VII. Az alapítvány szerkezete:**

Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

1.) Az alapítvány kezelője a 3 tagú kuratórium

2.)[[3]](#footnote-3) A kuratórium tagjai:

Dr. Szőts Zoltán elnök *anyja neve: Váncsa Szabina* lakcím: Bonyhád Rákóczi u. 129.

Fekete Gyöngyi titkár *anyja neve: Tóber Valéria* lakcím: Hidas Rózsa u. 17.

*Bischof Tamás* *anyja neve: Lovász Gizella* *lakcím: Bonyhád Budai N. A. u. 3/A.*

3.) *A kuratórium tagjait Bonyhád Város Önkormányzatának képviselő-testülete, mint alapító kéri fel és választja meg. A kuratórium tagjainak megbízatása 5 évre szól, megbízásuk meghosszabbítható. Tevékenységüket díjazás nélkül végzik.[[4]](#footnote-4)*

*A fent jelölt kuratórium tagjai kijelentik és aláírásukkal igazolják, hogy a megbízást vállalják, és díjazás nélkül végzik.[[5]](#footnote-5)*

4.)[[6]](#footnote-6) *A kuratórium vezető tisztségviselői a kuratórium tagjai. A kuratórium tagjaira vonatkozó összeférhetetlenségi szabályok a következőek:*

*- Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*- Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

*- Az alapítvány kedvezményezettje és annak közeli hozzátartozója nem lehet a kuratórium tagja.*

*Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.*

*- A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.*

* *Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.*

5.)[[7]](#footnote-7) *A kuratóriumi tagság megszűnik:*

*- a tag halálával,*

*- lemondásával,*

*- a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,*

*- a Ptk. 3:398. § (2) bekezdése szerinti visszahívással*

*- határozott idő lejártával, az új kuratóriumi tag bírósági nyilvántartásba történő bejegyzésével*

*Ha a kuratórium tagjai közül a tagok valamelyikének kuratóriumi tagsága - annak lejártát megelőzően - megszűnik, az újonnan kijelölt tag tisztsége az eredetileg kinevezett tag kijelölése idejének hátralévő időtartamára szól.*

*6.)[[8]](#footnote-8)*

*7.)[[9]](#footnote-9)*

**VIII.** **Az alapítvány képviselete:** az alapítványt a kuratórium elnöke és titkára *önállóan* képviseli. *[[10]](#footnote-10)* Az alapítvány bankszámlája felett való rendelkezéshez a kuratórium elnökének és titkárának, az együttes aláírása szükséges. Aláírási jogukat együttesen gyakorolhatják. Az elnök és titkár akadályoztatása esetén eseti maghatalmazás alapján a kuratórium bármely két tagjai együttesen képviselheti az alapítványt.

Az alapító a vagyon technikai kezelésével és nyilvántartás vezetésével a *Hungária Takarék[[11]](#footnote-11)* Takarékszövetkezetet bízza meg.

Az alapítvány számlaszáma: 71800013-11306142

**IX.** **A kuratórium hatásköre:**

1.) A kuratórium kizárólagos hatásköre:

* + az elnök és titkár megválasztása,
  + saját ügyrendjének meghatározása,
  + az alapítvány éves tervének, gazdálkodásának és mérlegének megállapítása a vállalkozásba(könyvkiadás) fektetendő alapítványi vagyon évenkénti mértékéről,
  + az alapítványhoz csatlakozni kívánók szándéknyilatkozatának, felajánlásainak elfogadásáról,
  + pályázatok kiírásáról, ösztöndíjak odaítéléséről,
  + megbízza a kiadványok szerzőit, szerkesztőit,
  + mindaz, amit az ügyrend kizárólagos hatáskörébe utal.

2.) A kuratórium fogadja el az éves beszámolót és a közhasznú jelentést.

3.) A kuratórium köteles a tárgyévet követő január 31-ig beszámoltatni a támogatásban részesítetteket a feladatelvégzéséről és a támogatás felhasználásáról.

Minden év március 31-ig az alapítót írásban tájékoztatni kell a tárgyévi támogatási tervről, az előző évi teljesítésekről és a költségfelhasználásról.

4.) A kuratórium támogatást pályázat, kérelem vagy javaslat alapján adományozhat. A támogatásban részesülők számát és mértékét a kuratórium állapítja meg.

**X.[[12]](#footnote-12)** **A kuratórium működése:**

* + *A kuratórium kezeli az alapítvány vagyonát, dönt a felhasználásról, anyagi támogatás juttatásáról.*
  + *A kuratórium legalább félévente tart ülést. Az üléseit az elnök hívja össze írásban, igazolható módon. Az ülésekről jegyzőkönyvet kell készíteni.*
  + *A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.*
  + *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.*
  + *Az ülés határozatképes, ha tagjainak több mint fele jelen van, határozatképtelenség esetén változatlan napirendi ponttal 8 napon belül megismételt ülés a jelenlétre tekintet nélkül határozatképes.*
  + *A kuratórium döntéseit határozati formában hozza meg. Határozatait mindhárom tag jelenléte esetén egyszerű szótöbbséggel, míg két tag esetén egyhangúlag hozza. Az ülés nyilvános.*
  + *A határozat meghozatalakor nem szavazhat az,*

*a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;*

*b) akivel a határozat szerint szerződést kell kötni;*

*c) aki ellen a határozat alapján pert kell indítani;*

*d) akinek olyan hozzátartozója érdekelt a döntésben, aki a jogi személynek nem tagja vagy alapítója;*

*e) aki a döntésben érdekelt más szervezettel többségi befolyáson alapuló kapcsolatban áll; vagy*

*f) aki egyébként személyesen érdekelt a döntésben.*

* + *A kuratórium döntéséről valamennyi kérelmezőt, javaslattevőt és az alapítót tájékoztatni köteles.*
  + *A kuratórium rendszeresen nyilvánosságra hozza a pályázatok tárgyában hozott döntéseket.*
  + *Bármelyik kuratóriumi tag indítványozza a cél szerinti kifizetést, a következő ülésen dönteni kell róla.*
  + *Az alapítót illeti meg a jog, hogy új tagot kooptáljon a kuratóriumba az alapítvánnyal nagyobb összeggel csatlakozók és kuratóriumi tagság esetén.*

**XI.** Jelen alapítvány Bonyhád Város Önkormányzati Képviselő-testülete a 78/1993.(VIII.17.) számú határozatával megalapította.

**XII.** Amennyiben a kuratórium tagjai pozíciójuk megtartása mellett lemondás, vagy tartós akadályoztatás miatt a kuratórium tevékenységében részt venni nem tudnának, úgy az alapító gondoskodik arról, hogy a megfelelő személy töltse be a megüresedett helyet.

Záró rendelkezések

**XIII**. Alapító tudomásul veszi, hogy az alapítvány érvényességéhez bírósági nyilvántartásba vétel szükséges

**XIV.[[13]](#footnote-13)** *Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.*

**Záradék:**

Az alapító ezennel aláírásával igazolja, hogy az alapító okirat új egységes szerkezetbe foglalt szövege megfelel a létesítő okirat - módosítások alapján kialakult - hatályos tartalmának, egyben kijelentem, hogy a módosított rendelkezések mindegyike dőlt betűvel került szedésre az okiratban.

Egységes szerkezetbe foglalva Bonyhád, 2015. szeptember 3.

Filóné Ferencz Ibolya

polgármester

1. Kiegészítette a 163/2015 (IX. 3.) sz. képviselő-testületi határozat [↑](#footnote-ref-1)
2. Módosította a 163/2015 (IX. 3.) sz. képviselő-testületi határozat [↑](#footnote-ref-2)
3. Módosította a 163/2015 (IX. 3.) sz. képviselő-testületi határozat [↑](#footnote-ref-3)
4. Módosította és kiegészítette a ....../2015 (X.22.) sz. képviselő-testületi határozat [↑](#footnote-ref-4)
5. Módosította a 163/2015 (IX. 3.) sz. képviselő-testületi határozat [↑](#footnote-ref-5)
6. Módosította a 163/2015 (IX. 3.) sz. képviselő-testületi határozat [↑](#footnote-ref-6)
7. Módosította: a 163/2015 (IX. 3.) sz. képviselő-testületi határozat [↑](#footnote-ref-7)
8. Hatályon kívül helyezte a 163/2015 (IX. 3.) sz. képviselő-testületi határozat [↑](#footnote-ref-8)
9. Hatályon kívül helyezte a 163/2015 (IX. 3.) sz. képviselő-testületi határozat [↑](#footnote-ref-9)
10. Módosította a ....../2015 (X.22.) sz. képviselő-testületi határozat [↑](#footnote-ref-10)
11. Módosította a 163/2015 (IX. 3.) sz. képviselő-testületi határozat [↑](#footnote-ref-11)
12. Módosította a 163/2015 (IX. 3.) sz. képviselő-testületi határozat [↑](#footnote-ref-12)
13. Módosította: a 163/2015 (IX. 3.) sz. képviselő-testületi határozat [↑](#footnote-ref-13)